b'\n_START_ARTICLE_\nFaesulae\n_START_PARAGRAPH_\nFaesulae, nykyinen Fiesole, oli alun perin etruskien perustama kaupunki. Kaupunki oli rakennettu kukkulalle, Arno- ja Mugone-laaksojen reunalle, Firenzest\xc3\xa4 koilliseen. Faesulae lienee perustettu 800 tai 700-luvulla eaa, mutta ensimm\xc3\xa4inen merkint\xc3\xa4 kaupungista on vuodelta 283 eaa, jolloin roomalaiset valloittivat sen. Vuonna 80 eaa diktaattori Sullan joukot valtasivat kaupungin. Barbaarit valloittivat Faesulaen vuonna 405 jaa. Antiikin ajoilta on s\xc3\xa4ilynyt nykyp\xc3\xa4iviin osia etruskien rakentamasta kaupunginmuurista sek\xc3\xa4 roomalainen kylpyl\xc3\xa4 ja amfiteatteri 100-luvulta eaa.'